กินยาระบายตอนกลางวันได้ไหมคะ?
สวัสดีค่ะ maymay,ยา senna คือตัวยา sennosides ซึ่งสกัดมาจากใบของต้นมะขามแขก ใช้เป็นยาระบาย รักษาอาการท้องผูก หลังทานยาเซนโนไซด์ ตัวยาจะถูกเปลี่ยนโครงสร้างโดยแบคทีเรียภายในลำไส้ และได้สารสำคัญคือ Rheinanthrone ซึ่งจะไปกระตุ้นให้ลำไส้ใหญ่เคลื่อนตัวมากขึ้น และลำเลียงอุจจาระออกมา จนเกิดความรู้สึกอยากขับถ่าย โดยจะเกิดขึ้นหลังทานยาไปแล้วประมาณ 6-12 ชั่วโมงดังนั้น หากทานยาช่วงกลางวัน ก็อาจทำให้ปวดถ่ายอุจจาระในช่วงเย็นไปจนถงช่วงกลางคืนได้ ซึ่งหากปกติเป็นคนนอนเร็ว ก็อาจมีผลกระทบเมื่อเวลาจะนอนได้ค่ะ ดังนั้น หากเป็นคนนอนเร็ว ก็ควรทานตอนเย็นหรือก่อนนอน เพื่อให้ยาออกฤทธิ์ในตอนเช้าจะดีกว่าค่ะ แต่หากเป็นคนนอนดึกมากอยู่แล้ว คือเลยเที่ยงคืนไปแล้ว ก็อาจทานได้ค่ะ